Ψαρονέφρι σε κρούστα μυρωδικών με μουστάρδα και πάπρικα
Ένα νόστιμο ευφάνταστο πιάτο που συνδυάζει το χοιρινό ψαρονέφρι με μυρωδικά και τη μουστάρδα, ένας συνδυασμός που θα σας εκπλήξει.
700 γρ. ψαρονέφρι (περίπου 2 κομμάτια), 2 κουτ. σούπας μουστάρδα απαλή, 2 κουτ. σούπας χυμός λεμονιού, 1 κουτ. γλυκού πικάντικη πάπρικα, 3 κουτ. σούπας ανάμεικτα φρέσκα μυρωδικά της αρεσκείας μας (π.χ. μαϊντανός, βασιλικός, δυόσμος, ρίγανη), ψιλοκομμένα, 4 κουτ. σούπας ελαιόλαδο, αλάτι, πιπέρι φρεσκοτριμμένο
Αναμειγνύουμε τα υλικά για την κρούστα σε ένα μπολ. Βάζουμε μέσα το ψαρονέφρι και αλείφουμε καλά με το μείγμα ώστε να καλυφθεί παντού.Σκεπάζουμε με μεμβράνη και βάζουμε στο ψυγείο για 30΄, γυρίζοντας το κρέας πού και πού.Βγάζουμε το μπολ από το ψυγείο και το αφήνουμε λίγο να έρθει σε θερμοκρασία δωματίου. Προθερμαίνουμε τον φούρνο στους 180° C, στη λειτουργία του αέρα. Καλύπτουμε με λαδόκολλα ένα ταψί, βάζουμε το ψαρονέφρι και διορθώνουμε την κρούστα μυρωδικών. Ψήνουμε το ψαρονέφρι για 20-22 λεπτά ή μέχρι να χρυσίσουν στην επιφάνεια και να γίνουν στο εσωτερικό. Ξεφουρνίζουμε και αφήνουμε λίγο να κρυώσουν. Κόβουμε το ψαρονέφρι σε μέτριες φέτες και σερβίρουμε. Συνοδεύουμε με πράσινη σαλάτα και λευκό ρύζι.
Χοιρινό,Χόρτα , Μυρωδικά